
R A P O R T

asupra propunerii legislative pentru modificarea şi completarea Legii nr.74/2002 pentru aprobarea Ordonanţei Guvernului nr.16/1998 privind statutul personalului vamal


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru modificarea şi completarea Legii nr.74/2002 pentru aprobarea Ordonanţei Guvernului nr.16/1998 privind statutul personalului vamal, trimisă comisiei cu adresa nr. 220 din 27 mai 2002.


La întocmirea prezentului raport, Comisia a avut în vedere avizul primit de la Consiliul Legislativ şi punctul de vedere al Guvernului.

Comisia a fost investită cu dezbaterea şi avizarea propunerii legislative mai sus menţionate în procedură obişnuită.

Propunerea legislativă face parte din categoria legilor ordinare, conform prevederilor constituţionale.

Propunerea legislativă are ca obiect de reglementare modificarea Ordonanţei Guvernului nr.16/1998 privind statutul personalului vamal, aprobată prin Legea nr.74/2002, în scopul eliminării unor dispoziţii contradictorii existente în ordonanţă şi legea de aprobare a acesteia, precum şi pentru definirea mai clară a statutului juridic al personalului vamal, ca făcând parte din corpul funcţionarilor publici.

Comisia propune plenului aprobarea propunerii legislative întrucât modificările propuse pun de acord funcţii specifice ale autorităţii vamale cu prevederile Legii nr.188/1999 privind Statutul funcţionarilor publici, cu modificările şi completările ulterioare.

La lucrările comisiei au fost prezenţi 18 deputaţi, din totalul de 20 membri ai comisiei.
În urma dezbaterii propunerii legislative în şedinţa din data de 29 octombrie 2002, Comisia propune adoptarea acesteia cu următoarele modificări:

I. Amendamente admise

Titlul

Lege pentru modificarea şi completarea Legii nr.74/2002 pentru aprobarea Ordonanţei Guvernului nr.16/1998 privind statutul personalului vamal


Se propune reformularea textului după cum urmează:

“Lege pentru modificarea Ordonanţei Guvernului nr.16/1998 privind statutul personalului vamal”

Autor: deputat Smaranda Dobrescu
Întrucât, potrivit prevederilor Legii nr.24/2000 privind normele de tehnică legislativă pentru elaborarea actelor normative, dispoziţiile de modificare ale Legii nr.74/2002 pentru aprobarea Ordonanţei Guvernului nr.16/1998 s-au încorporat actului de bază, drept urmare intervenţiile ulterioare ale modificărilor se raportează la actul normativ de bază, respectiv Ordonanţa Guvernului nr.16/1998.








2
Articol unic. – Legea nr.74/2002 pentru aprobarea Ordonanţei Guvernului nr.16/1998 privind statutul personalului vamal, publicată în Monitorul Oficial al României, Partea I, nr.99 din 5 februarie 2002, se modifică şi se completează după cum urmează:


Se propune reformularea textului după cum urmează:

“Articol unic. – Ordonanţa Guvernului nr.16/1998 privind statutul personalului vamal, publicată în Monitorul Oficial al României, Partea I, nr.39 din 30 ianuarie 1998, aprobată prin Legea nr.74/2002, cu modificările şi completările ulterioare, se modifică după cum urmează:”

Autor: deputat Smaranda Dobrescu
Pentru respectarea normelor de tehnică legislativă. S-a eliminat sintagma “şi se completează” întrucât iniţiatorii au vizat doar modificarea reglementărilor, nu şi completarea lor.

1. Articolul 1 va avea următorul cuprins:

“Art.1. – Prevederile prezentului statut se aplică personalului vamal din sistemul instituţional al autorităţii vamale. Personalul vamal face parte din corpul funcţionarilor publici.”


Se propune reformularea textului după cum urmează:

“1. Articolul 1 va avea următorul cuprins:

“Art.1. – Prevederile prezentului statut se aplică personalului vamal din sistemul instituţional al autorităţii vamale. Personalul vamal are calitatea de funcţionar public.”

Autor: deputat Smaranda Dobrescu


Pentru o mai clară formulare.

4
4. Articolul 79 va avea următorul cuprins:

“Art.79. – Personalul vamal are dreptul de a fi avansat în grad, clasă, funcţie şi categorie potrivit reglementărilor legale în vigoare.”


Se propune reformularea textului după cum urmează: 

“4. Articolul 79 va avea următorul cuprins:

“Art.79. – Personalul vamal poate fi avansat în categorie, grad, clasă şi treaptă potrivit reglementărilor aplicabile în sectorul bugetar.”

Autor: deputat Smaranda Dobrescu


Pentru corelare cu prevederile art.16 din Legea nr.188/1999 privind statutul funcţionarilor publici, întrucât aceştia se identifică prin categorie, grad, clasă şi treaptă.

Comisia a propus aprobarea propunerii legislative cu unanimitate de voturi.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Expert Monica Rallu CURTA

